Source: http://www.gazetasv.ro/videosporting-cetatea-23/
Timestamp: 2018-08-16 18:14:08+00:00

Document:
Video|Sporting- Cetatea: 2-3 | GazetaSV.ro
Sporting Suceava a pierdut astazi, pe stadionul Areni, cu scorul de 2-3, in faţa gruparii Cetatea Targu Neamt, in etapa a 10-a a Ligii a 3-a. Golurile echipei antrenate de Ovidiu Ciobanu au fost marcate de Buziuc si Negru.
Trupa lui Ovidiu Ciobanu a început perfect întâlnirea, astfel că, după o prima jumătate de oră de joc, în care s-a cantonat în terenul advers, a reuşit deschiderea scorului prin Buziuc, care a reluat cu capul în vinclu o minge centrata de Căinari. Gazdele aveau să-şi dubleze avantajul în minutul 40, când Negru a speculat o bălbâială a fundaşilor nemţeni şi a împins balonul în plasă din şase metri. Echipa condusă de Cosmin Bocăneţ a reintrat însă în meci în minutele de prelungire ale primei reprize, când Şchiopu a redus din diferenţă, după ce a finalizat o centrare venită de pe partea dreaptă. Mai mult, în chiar primul minut al părţii secunde, oaspeţii au restabilit egalitatea prin Pintea, care a profitat de lipsa de marcaj a apărătorilor suceveni şi a înscris pentru 2-2, după ce l-a driblat şi pe portarul Butnariu, aflat la debutul in Liga a 3-a. Deşi a luat cu asalt careul advers, Sporting a fost lovită de ghinion în încercarea de a reveni în avantaj, Buziuc şi Negru nimerind pe rând transversala porţii apărate de Rotar la o faza petrecută în minutul 65. Peste doua minute, formaţia nemţeană a dat lovitura pe Areni prin Sobariu, care a finalizat cu capul la colţul scurt un corner executat de pe partea stângă. Desi a rămas cu un jucător mai puţin, după eliminarea lui Pintea, trimis în tribune pentru o intrare criminală asupra lui Căinari, reduta Cetăţii a rezistat cu brio până la final, ultima şansă de gol a gazdelor venind în minutul 87, când Apetri a nimerit din nou bara porţii adverse cu un şut de la 25 de metri.
Sporting Suceava: Butnariu – Azaharioaei, Andronic, Guriţă, Pantea – Dutciuc, Apetri, Căinari, Liutec – Buziuc, Negru. A mai intrat: Crisu. Antrenori: Ovidiu Ciobanu şi Bogdan Grosu.
Rezulatele etapei a X-a:
Petrotub Roman – Ceahlăul II 5-0
CSM Paşcani – Aerostar Bacău 2-2
FCM Dorohoi – CSM Focşani 1-0
ACS Bacău – ABC Stoicescu Buzău 3-0
CSM Râmnicu Sărat – Poli Galaţi 3-2
Sporting Suceava – Cetatea Tg. Neamţ 2-3
CS Panciu – Rapid Suceava 1-0
Oţelul II Galaţi a stat în această rundă.
1.	ACS Bacău	10	8	0	2	21-6	24
2.	Rapid Suceava	9	6	2	1	15-3	20
3.	Petrotub Roman	9	5	4	0	21-6	19
4.	CSM Râmnicu Sărat	10	5	1	4	15-12	16
5.	FC Panciu	9	4	2	3	7-6	14
6.	Ceahlăul II Piatra Neamţ	9	4	1	4	9-15	13
7.	FCM Dorohoi	10	3	3	4	8-8	12
8.	ABC Stoicescu Buzău	9	3	3	3	12-14	12
9.	Sporting Suceava	10	3	3	4	12-14	12
10.	Aerostar Bacău	9	3	3	3	10-12	12
11.	CSM Paşcani	10	3	3	4	7-9	12
12.	Oţelul II Galaţi	9	3	1	5	15-15	10
13.	Cetatea Târgu Neamţ	9	2	2	5	8-22	8
14.	CSM Focşani	9	1	3	5	6-16	6
15.	Politehnica Galaţi	9	1	1	7	10-18	4
Rezultatele etapei a X-a, Clasamentul la zi si Programul etapei a XI-a!
Scrie un comentariu! la "Video|Sporting- Cetatea: 2-3"

References: CSM 
 CSM 

CSM 
	CSM 
	CSM 
	CSM